armvectores/hy_wikipedia_2023 huggingface dataset:
Կապար փշավոր

Կապար փշավոր (լատ.՝ Capparis spinosa), կապարազգիների ընտանիքին պատկանող դեղաբույս։


== Նկարագրություն ==
Գեղազարդային մինչև 3 մ երկարություն ունեցող, բազմաթիվ, տարածված ցողուններով, հզոր արմատային համակարգով բազմամյա կիսաթուփ է։ Էլիպսաձև-ձվաձև, ամբողջաեզր, հերթադիր տերևները կարճ կոթուններով և փշերի վերածված երկու տերևակիցներով են։ Բազմաթիվ ընձյուղները ամեն տարի չորանում են։ Խոշոր, սպիտակ կամ վարդագույն, երկար ծաղկակոթերով, բազմաթիվ առէջներով ու վարսանդով ծաղիկները երկսեռ քառանդամ են և աճում են տերևանութներում մեկական։ Պտուղը երկարավուն-ձվաձև, կանաչ, բազմասերմ հատապտուղ է, որը ներսից կարմիր է և հյութալի։ Բազմանում է կենդանիների օգնությամբ տարածվող սերմերով։


== Տարածվածություն ==
Աճում է նախալեռնային, ստորին և միջին լեռնային գոտիների չոր քարքարոտ վայրերում, կիսաանապատներում, աղակալած և կավային հողերում, աղբավայրերում։ Տարածված է Երևանում, Արցախի հարավային շրջաններում, որոշ երկրներում նաև աճեցվում է։


== Նշանակություն ==
Բուժական նպատակներով օգտագործում են արմատներն ու վերգետնյա մասը։ Չոր արմատների եփուկը, ինչպես և թուրմը օգտագործում են լյարդի հիվանդությունների և շաքարախտի բուժման համար, իսկ թթու դրած պտուղները, կոկոններն ու ծաղիկներով երիտասարդ ընձյուղները՝ սննդի մեջ։


== Ծանոթագրություններ ==
Ինվերնո է Մոնտելեոնե

Ինվերնո է Մոնտելեոնե (իտալերեն՝  Inverno e Monteleone), կոմունա Իտալիայի Լոմբարդիա մարզի Պավիա գավառում։ Բնակչության թիվը կազմում է 1142 մարդ։ Բնակչության խտությունը կազմում է 139 մարդ/կմ²։ Զբաղեցնում է՝ 9 կմ² տարածք։ Հեռախոսի կոդ՝ 27010.։ Փոստային ինդեքս՝ 0382։


== Ժողովրդագրություն ==
Բնակչության աճ


== Կապի տվյալներ ==
Հեռախոս՝ 0382 73023
Էլեկտրոնային կոդ՝ info@comune.invernoemonteleone.pv.it
Պաշտոնական կայք http://www.comune.invernoemonteleone.pv.it/


== Արտաքին հղումներ ==
Բնակավայրի ատոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Ֆիկոցիան

Ֆիկոցիաններ կամ Ֆիկոցիանիններ (հուն. φύχος - ջրիմուռ և χναυός - կարմիր), ֆիկոբիլինների խմբի կապույտ պիգմենտներ (ֆիկոցիանին և ալլոֆիկոցիանին), պարունակվում են կապտականաչ և կարմիր ջրիմուռներում։
Ալլոֆիկոցիանինը ֆիկոցիանինի և ֆիկոէրիթրինների կլանած լույսը փոխանցում է քլորոֆիլին։
Ֆիկոցիանին С-ն սովորաբար լինում է ցիանոբակտերիաների մետ, որոնք ապրում են տաք աղբյուրներում, քանի որ այն պահպանում է մինչև 70°С հաստատունություն, ունենում է համապատասխան սպեկտրոսկոպիկ բնութագրեր 20°С և 70 °C ջերմաստիճաններում։


== Գրականություն ==
Barsanti, L., & et al. (2008). Oddities and Curiosities in the Algal World. Media, 353-391.
Բարբադիլյո դե Էռերոս

Պեդրո Բերնարդո (իսպ.՝ Pedro Bernardo), բնակավայր և մունիցիպալիտետ Իսպանիայում։ Մտնում է Բուրգոս պրոնվիցիայի մեջ՝ Կաստիլիա և Լեոն ինքնավար համայնքում։ Մունիցիպալիտետը գտնվում է Սյերե դե լա Դեմանդե շրջանում։ Բնակչությունը կազմում է 122 մարդ 2010 թվականի մարդահամարի տվյալների համաձայն։ Վարչական կենտրոնից գտնվում է 136 կմ հեռավորության վրա։


== Ծանոթագրություններ ==
Սենտ-Ալբան-սյուր-Լիմանյոլ

Սենտ Ալբան-սյուր-Լիմանյոլ (ֆր.՝ Saint-Alban-sur-Limagnole), համայնք և բնակավայր Ֆրանսիայի Օքսիտանիա երկրամասի Լոզեր դեպարտամենտում, 2009 թվականի մարդահամարի տվյալներով այս համայնքի բնակչության թիվը կազմել է 1478 մարդ։


== Պատմություն ==
Գյուղը գտնվում է կարմիր կավահողային ավազանի կենտրոնական մասում։ Նրա միջով հոսում է Լիմանյոլ գետը, որը Տրույե գետի վտակն է։ Բնակավայրը հիմնադրվել է միջնադարում։ Սկզբնական շրջանում եղել է ֆեոդալական բերդ, որի մասին առաջին անգամ հիշատակվում է 1245 թվականին։ 1364 թվականին բերդը նվաճվել է անգլիացինների կողմից։ 16-րդ դարում բերդի մատույցներում կառուցել է Վերածննդի ոճով մի ամրոց, որի շուրջը խրամատ է փորվել։


== Տեսարժան վայրեր (հուշարձաններ) ==
Սենտ-Ալբան եկեղեցի - ռոմանական ճարտարապետության ոճով կառուցված քրիստոնեական պաշտամունքային կառույց է, որտեղ զգացվում է Auvergne- ի ազդեցությունը։ Եկեղեցին կառուցվել է ի պատիվ Սուրբ Ալբանի, ով համարվում է քրիստոնյա անգլիացիների առաջին նահատակը, որը զոհվել է հանուն հավատի։ Կառույցը գտնվում է բնակավայրի գլխավոր ճանապարհի ներքևում, որտեղից կարելի է տեսնել նրա ճոխ, շքեղ աբսիդը՝ ներդաշնակ կամարներով, շուրջանակի տանիքի ներքո։ 1891 թվականին այս եկեղեցուն կից կառուցվել է զանգակատուն, որը նայում է դեպի շուրջը գտնվող գերեզմանատունը։ Զանգակատան պատին քանդակված են խաչ և Սուրբ Գևորգը, որը եռաժանիով խոցում է հրեշին։ Եկեղեցու ինտերիերը օժտված է սքանչելի նրբագեղությամբ։ Գլխավոր շինությանը կից կառուցված երկու մատուռները համալրում, ամբողջացնում են նրա խորհրդավոր վեհությունն ու գեղեցկությունը։ Եկեղեցու պատուհանները կամարակապ են, կարճ սյուները, որոնց վրա հենվում է տանիքը, զարդարված են գրիֆոնների, սիրենների, կենտավրոսների փորագրություններով։
Սենտ Ալբանի ամրոցը։


== Բնակավայրի հետ առնչված նշանավոր մարդիկ ==
Ժան-Բատիստ Էրմե - Էյֆելյան նշանավոր աշտարակն ստեղծած մեծահամբավ ինժեներ Գուստավ Էյֆելի աշխատակիցն ու գործընկերը; Մասնակցել է նաև Garabit վիադուկի կառուցմանը։ Նա էր, ով 1889 թվականի մարտի 31-ին բարձրացրեց ֆրանսիական դրոշը Էյֆելյան աշտարակի գագաթին՝ աշտարակի հանդիսավոր բացման արարողության ժամանակ։
Նշանավոր բանաստեղծ, գրող Պոլ Էլուարը, ճանաչված հաղորդավարուհի Դենիզ Գլասեն Երկրորդ համաշխարհային պատերազմի տարիներին ապաստան են գտել Սենտ-Ալբանի ամրոցում, որն այդ ժամանակներում վերածվել էր հոսպիտալի։
Ֆրանսուա Տոսկելես - հոգեբույժ, ինստիտուցիոնալ հոգեթերապիայի հիմնադիրներից մեկը, երկար տարիներ ղեկավարել է Սենտ Ալբանի հոգեբուժական հիվանդանոցը


== Ծանոթագրություններ ==


== Արտաքին հղումներ ==
Site de l'office de tourisme Archived 2017-10-02 at the Wayback Machine.
Արարատ Հարությունյան

Արարատ Մաղաքի Հարությունյան (1927, Բյուրական, Էջմիածնի գավառ, Հայկական ԽՍՀ, ԱԽՖՍՀ, ԽՍՀՄ - 1966, Երևան, Հայկական ԽՍՀ, ԽՍՀՄ), հայ քանդակագործ։


== Կենսագրություն ==
1948 թվականին ավարտել է Երևանի Փանոս Թերլեմեզյանի անվան գեղարվեստի ուսումնարանը, 1954 թվականին՝ Երևանի գեղարվեստա-թատերական ինստիտուտը։ 1954 թվականից մասնակցել է ցուցահանդեսների։


== Ստեղծագործություններ ==
Նրա գործերից են՝

«Խաչատուր Աբովյանի հուշարձանը»
«Հորատողը»
«Լուսիկ Լիսինյան»
«Դեպի տիեզերք»Դիմաքանդակներ՝

Թորոս Թորամանյան
«Կթվորուհի Աննա խանում»
«Ա. Փանյան»
«Կարլ Մարքս»
«Ալեքսանդր Թամանյան»
«Ալեքսանդր Սպենդիարյան»
«Հովհաննես Թումանյան»


== Ծանոթագրություններ ==
Կասիլյաս դե Ֆլորես

Կասիլյաս դե Ֆլորես (իսպ.՝ Casillas de Flores), մունիցիպալիտետ և քաղաք Իսպանիայում։ Մտնում է Սալամանկա պրոնվիցիայի մեջ՝ Կաստիլիա և Լեոն ինքնավար համայնքում։ Մունիցիպալիտետը գտնվում է Սիերա դե Ֆրաանսիա շրջանում։ Նրա տարածքը գրավում է 42, 60 կմ², իսկ բնակչությունը կազմում է 226 մարդ 2010 թվականի մարդահամարի տվյալների համաձայն։ Վարչական կենտրոնից գտնվում է 123 կմ հեռավորության վրա։


== Ծանոթագրություններ ==
Կանուտամա

Կանուտամա (պորտ.՝ Canutama), համայնք Բրազիլիայում՝ Ամազոնաս նահանգի կազմում։ Գտնվում է Կենտրոնական նահանգի Ամազոնաս մարզում։ Մտնում է Պուրուս գավառի կազմի մեջ։


== Ծանոթագրություններ ==
Ապեի շրջան

Ապեի շրջան (լատիշ․՝ Apes novads), վարչատարածքային միավոր Լատվիայի հյուսիսարևելյան մասում, Վիձեմե պատմական մարզում։ Բաղկացած է 4 վոլոստից և Ապե քաղաքից, որը և շրջանի վարչական կենտրոնն է։ Բնակչությունը 2010 թվականի հունվարի 1֊ի տվյալներով՝ կազմում է 4319 մարդ։
Շրջանի մակերեսը 545,1 կմ² է։
Շրջանը կազմավորվել է 2009 թվականի հուլիսի 1֊ին։


== Բնակչություն ==
2010 թվականի հունվարի 1֊ին բնակչության թվաքանակը կազմում էր 4319 մարդ (2009 թվականի հունվարի 14֊ին՝ 4379 մարդ)։


=== Ազգային կազմ ===
2011 թվականին Լատվիայում անցկացված մարդահամարի արդյունքներով՝ շրջանի ազգային կազմն ու այս տեսքը․


== Տես նաև ==
Լատվիայի վարչական բաժանում


== Ծանոթագրություններ ==


== Արտաքին հղումներ ==
Ապեի շրջանի պաշտոնական կայք Archived 2017-04-26 at the Wayback Machine. (լատիշերեն)
Պանկովցի (այլ կիրառումներ)

Պանկովցի, կարող է վերաբերել՝

Պանկովցի - գյուղ, Ուկրաինայի Խմելնիցկիի մարզի Բելոգորսկի շրջանում
Պանկովցի - գյուղ, Ուկրաինայի Խմելնիցկիի մարզի Ստարոսինյավսկի շրջանում
Լոռամրգի

Լոռամրգի (լատ.՝ Oxycoccus), հապալասազգիների ընտանիքի բույսերի ցեղ։ հայտնի է 4 տեսակ, որոնք տարածված են Եվրոպայի, Ասիայի, հյուսիսային Ամերիկայի բարեխառն և հյուսիսային մարզերում։ Լոռամրգին բազմամյա թուփ է կամ կիսաթուփ, մագլցող ցողուններով, տերևները մանր են, կաշեկերպ, ձվաձև։ Ծաղիկները երկար ծաղկակոթուններով գոյանում են տերևածոցերում, պտուղները՝ բազմասերմ, կարմիր, կլոր կամ երկարավուն, պարունակում են շաքարներ, կիտրոնաթթու, բենզոյաթթու, քինաթթու, պեկտինային նյութեր, վիտամիններ՝ C և P։ Պտուղներն օգտագործվում են վերամշակված վիճակում, պատրաստում են կիսել, ժելե, մուրաբա, օշարակ, հյութեր։ Պտուղները և թուրմը ունեն բուժիչ նշանակություն (հակալնդախտային, ջերմությունն իջեցնող են)։ Բերքատվությունը՝ 100 ց/հա։ Բազմանում է կտրոններով։


== Պատկերասրահ ==
Ամենուն Տարեցույցը

Ամենուն Տարեցույցը, հայերեն տարեգիրք։
Հիմնադրել են հրապարակագիր Թեոդիկը և նրա կինը՝ Արշակուհի Թեոդիկը, 1907 թվականին, Կոստանդնուպոլսում։ Մինչև 1929 թվականը լույս է տեսել 19 գիրք, որից 1916—1920 տարիները՝ մեկ գրքով։ Ամենուն Տարեցույցները մեծածավալ գրքեր են (296-ից մինչև 736 էջ)։ 1907—1923 թվականին (Ա—ժէ տարիները) հրատարակվել է Կոստանդնուպոլսում, 1924 թվականին (ԺԸ տարին) Փարիզում, 1925 թվականին (ԺԹ տարին)՝ Վիեննայամ, 1926 թվականին (Ի տարին)՝ Վենետիկում, և 1927–1929 թվականներին (ԻԱ–ԻԳ տարիները)՝ Փարիզում։


== Կառուցվածք ==
Ամենուն Տարեցույցը պարունակում է տոմար, ժամանցի և գիտական նյութեր, հուշեր, ընտիր նամականի, հայագիտական, գրական-գեղարվեստական, բանասիրական, բանահյուսական, պատմահրապարակախոսական, արվեստագիտական հոդվածներ և վիճակագրություն։
Ամենուն Տարեցույցում հրապարակվել են Դ. Վարուժանի, Սիամանթոյի, Ռ. Սևակի և այլոց անտիպ ստեղծագործաթյունները, արժեքավոր նյութեր հայ և համաշխարհային արվեստի մասին։ Ուշագրավ են Գ. Զոհրապի, Սիրանույշի, Մ. Մնակյանի հոդվածները թատրոնի և դերասանի կոչման մասին, Կոմիտասի երաժշտագիտական մի շարք հոդվածներն ու դասախոսությունները, Գ. Ֆնտգլյանի «Շեքսպիրը և իր հնչյակները» (1914), ֆրանսիացի հայագետ Ֆ. Մակլերի «Հայ արվեստն ու ճարտարապետությունը» (1924) ընդարձակ ուսումնասիրությունները, հայ բեմի գործիչների, նկարիչների, կոմպոզիտորների, գրողների, թարգմանիչներին և ազգային-քադաքականգործիչների հազվագյուտ կենսագրականները և այլն։ Շատ նյութեր լուսաբանում են հայ ժողովրդի ազգային–ազատագրական պայքարի հարցերը, նոմարքոսների (կառավարիչների) իշխա– Մուտ աստվածուհու տաճարը Կառնակում։
Խորհրդային Հայաստանի տնտեսական ու մշակութային նվաճումները։ Տպագրվել են արժեքավոր թարգմանություններ՝ անգլերեն, պարսկերեն, հնդկերեն, հունարեն, իտալերեն, չինարեն, իսպաներեն և այլն գրականություններից։ Ամենուն Տարեցույցի հատորները ամփոփում են վավերագրական մեծ արժեք ներկայացնող բազմաթիվ լուսանկարներ։
Ամենուն Տարեցույցը կարևոր դեր է կատարել հայ մշակութային արժեքները ժողովրդականացնելու, աշխարհի տարբեր կողմերում ցրված հայ մտավորականությանը համախմբելու, 1920 թվականից հետո նաև սփյուռքահայությանը Խորհրդային Հայաստանի հետ կապելու գործում։ Ամենուն Տարեցույցը դասվում է հանրագիտարանային լավագույն հրատարակությունների շարքին։
Նադիա Հուսեյն

Նադիա Ջամիր Հուսեյն (անգլ.՝ Nadiya Jamir Hussain, դեկտեմբերի 25, 1984(1984-12-25), Լութոն, Բերդֆորդշիր, Անգլիա, Միացյալ Թագավորություն), բրիտանացի շեֆ խոհարար, գրող և հեռուստահաղորդավար՝ բանգլադեշական ծագմամբ։ Նա հայտնի է դարձել 2015 թվականին BBC-ի «Բրիտանիայի լավագույն հացթուխ» շոուի վեցերորդ եթերաշրջանի հաղթող դառնալուց հետո։ Հաղթանակից հետո պայմանագիր է կնքել BBC-ի հետ «Նադիայի քրոնիկները» վավերագրական նախագծի անցկացման համար․ խոհարարության և Նադիայի՝ բրիտանական սննդի ուսումնասիրության և նրա ընտանիքի մասին 8 էպիզոդանոց ռեալիթի շոուում, նաև դարձել է The One Show հեռուստաամսագրի մշտական մասնակից։
Նադիան Թայմս ամսագրի մեկնաբան է, Penguin Random House-ի, Hodder Children’s Books-ի և Harlequin-ի հեղինակ և սյունակագիր։ ITV հեռուստաալիքի «Ազատ կանայք» հեռուստաալիքի հրավիրյալ մասնակից է եղել։ Նրան հրավիրել են տորթ թխելու Եղիսաբեթ II թագուհու 90-ամյակի կապակցությամբ։
2017 թվականին Հուսեյնը Debrett’s ընկերության կողմից անվանվել է 500 ամենաազդեցիկ մարդկանցից մեկը Մեծ Բրիտանիայում և BBC News-ի կանանց ցանկում։ Նա նաև մտել է British Book Awards-ի «Տարվա լավագույն գիրք» մրցանակի շորթ-լիստ՝ «Թխել իմ պատմությունը»-ի համար և առաջադրվել է «Բեկում» մրցանակի «Նադիայի քրոնիկները» սերիալի համար Թագավորական հեռուստատեսային ընկերության մրցանակի հանձնման արարողության ժամանակ։ Թեդ Քանթլը՝ համայնքների համախմբվածության կառավարական զեկույցի հեղինակը, ասել է, որ Հուսեյնը արել է «ավելին բրիտանա-մահմեդական հարաբերությունների համար, քան 10 տարի պետական քաղաքականության»։


== Ծանոթագրություններ ==
Վարսիմաանի

Վարսիմաանի (վրաց.՝ ვარსიმაანი), գյուղ Վրաստանում։ Գտնվում է Մցխեթ-Մթիանեթ մարզի Դուշեթի շրջանում։


== Դիրք ==
Գտնվում է ծովի մակարդակից 960 մետր բարձրության վրա։ Շրջկենտրոն Դուշեթից հեռու է 3 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 80 մարդ։


== Ծանոթագրություններ ==
Կարաբոյուք

Կարաբոյուք, գյուղ Արևմտյան Հայաստանում, Սեբաստիայի վիլայեթի Ամասիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Յանոշ Արան

Յանոշ Արան (հունգ.՝ Arany János մարտի 2, 1817(1817-03-02)[…], Nagyszalonta, Bihor County, Ռումինիա - հոկտեմբերի 22, 1882(1882-10-22)[…], Բուդապեշտ, Ավստրո-Հունգարիա), հունգարացի պոետ։


== Կենսագրություն ==

Յանոշ Արան, տրանսիլվանյան հունգարացի։ Ծնվել է կալվինյան (ռեֆորմատական) աղքատացած հայդուկ–ազնվականի ընտանիքում։ Դեռ մանկության տարիներին գրեց առաջին բանաստեղծությունները հունգարերեն և լատիներեն (որը կատարելությամբ անգիր էր սովորել)։ Որպեսզի ծնողները կարողանային կարիքից դուրս գալ, Յանոշը 14 տարի աշխատեց որպես ուսուցչի օգնական։
1833 թվականին ընդունվեց Դեբրեցեենի Ռեֆորմատական համալսարան, որտեղ սովորեց գերմաներեն և ֆրանսերեն, բայց թողնելով ուսանողական նստարանը, մտնում է թափառաշրջիկ դերասանների թատերախումբ։
Ավել ուշ Արանը տիրապետեց անգլերենին։ Աշխատել է նոտար։ 1846 թվականին Արանին ունեցավ գրական հաջողություն, երբ հրատարակվեց իր առաջին բանաստեղծական երկը՝ «Կորած սահմանադրություն»-ը (հունգ.՝ Elveszett alkotmány)։ Այդ նույն տարում ավարտված էր Արանի ավելի հայտնի «Տոլդի»-ն (венг. Toldi Miklós; 1320—22 ноября 1390), որի համար նա արժանացել է «Կարոյ Կիշֆալուդի» ընկերության մրցանակին։ Պոեմը նվիրված է Միկլոշ Տոլդիին, Հունգարիայի ժողովրդական հերոսին, որը նպաստեց ազգային ինքնագիտակցության աճին։
1848—1849 թվականների հեղափոխության ժամանակ Արանը դարձավ Շանդոր Պետեֆիի ընկերը, ստեղծեց մի քանի հայրենասիրական բանաստեղծություններ և բալլադներ։ Հեղափոխության կործանումից հետո Արանը ստիպված էր որոշ ժամանակ թաքնվել։ Վերադառնալով Բուդապեշտ 1867 թվականին պարգևատրվել է Նադաշտի (венг. Nádasdy) ակադեմիական մրցանակով «Բուդայի մահը» պատմական պոեմի համար (հունգ.՝ Buda halála), հոներական թագավոր Աթթիլայի եղբոր մասին, գլուխը դրեց վերջին մենամարտում ։
Ավելի ուշ Արան ընտրվեց Հունգարական գիտությունների ակադեմիայի ցմահ քարտուղար։
1860 թվականից Արան գլխավորեց Կիշֆալուդի Ընկերությունը և հիմք դրեց «Szépirodalmi Figyelő» գրական ամսագիր, հետագայում դարձավ Հունգարիայի կարևոր գրական քննադատական հրատարակություն։ Մասնակցեց Շեքսպիրի ստեղծագործությունների հունգարերեն թարգմանությանը։
1877 թվականին հեռացավ հասարակական կյանքից և առավելապես գրեց լիրիկական կամ էպիկական ստեղծագործություններ։ Տոլդիի մասին առաջին պոեմի ընթացքում 1854 թվականին հրատարակվեց եռերկ ստեղծագործության երկրորդ մասը «Տոլդիի երեկոն», և 1879 թվականին՝ «Տոլդիի սերը»։
Արանը թարգմանեց հունգարերեն Վիլյամ Շեքսպիրի երեք դրամաները՝ «Միջամառային գիշերվա երազ» (A Midsummer Night's Dream) , «Համլետ» (Hamlet) և «Ջոն արքա» (King John), դառնալով հունգարերեն լավագույն թարգմանությունները։ Արանը նաև օգնել է իր մեկնաբանություններով հունգարացի այլ թարգմանիչներին և թարգմանել է Միխայիլ Լերմոնտովի, Ալեքսանդր Պուշկինի և Մոլիերի ստեղծագործությունները։
Թաղված է բուդապեշտյան Կերեպեշի գերեզմանոցում։ Յանոշ Արանի հուշարձանը կանգնեցված է Հունգարական ազգային թանգարանի մուտքի մոտ։ Յանոշի Լասլո որդին նույնպես պոետ դարձավ։


== Ծանոթագրություններ ==


== Արտաքին հղումներ ==
«Орони, Янош»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907 
Янош Арань հոդվածը Սովետական մեծ հանրագիտարանում 
Янош Арань // Литературная энциклопедия
Adam Makkai. In Quest of the Miracle Stag: the Poetry of Hungary(անգլ.)
Լեֆկադա

Լեֆկադա կամ Պոլի տիս Լեֆկադաս (հուն․՝ Πόλη της Λευκάδας), քաղաք Հունաստանի արևմուտքում՝ Հոնիական կղզիներ պերիֆերիայում։
2011 թվականի տեղական ինքնակառավարման մարմինների բարեփոխումներից մետո քաղաքը միավորվում է համանուն նոմոսի (երկրորդ աստիճանի վարչատարածքային միավոր) կազմի մեջ։


== Բնակչություն ==
Ըստ 2001 թվականի մարդահամարի տվյալների՝ քաղաքի բնակչությունը կազմում է 16,307 մարդ։ Հիմնական բնակիչները հույներն են, որոնք խոսում են հունարենով։
Լեֆկադայի հույները դավանում են Քրիստոնեության առանձնացված հույն ուղղափառության ճյուղը։


== Քույր քաղաքներ ==
Լեֆկադայի քույր քաղաքները հետևյալն են՝

 Սինձյուկու, Ճապոնիա
 Պլոեշտի, Ռումինիա
 Էմմաբոդա, Շվեդիա
 Լյոկատ, Ֆրանսիա


== Ծանոթագրություններ ==
Վեդնոե (գյուղ, Ռամեշկովսկի շրջան)

Անվան այլ կիրառումների համար տե՛ս՝ ՎեդնոեՎեդնոե (ռուս.՝ Ведное), գյուղ Ռուսաստանի Տվերի մարզի Ռամեշկովսկի շրջանի կազմում։
Բնակչությունը 2002 թվականին գրանցված տվյալներով կազմում էր 425 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սլավյանկա (այլ կիրառումներ)

Սլավյանկա, կարող է վերաբերել՝

Սլավյանկա - գյուղ, Ուկրաինայի Դոնեցկի մարզի Վելիկոնովոսյոլկովսկի շրջանում
Սլավյանկա - գյուղ, Ուկրաինայի Ղրիմի Ինքնավար Հանրապետության Ջանկոյի շրջանում
Գոբուստան (այլ կիրառումներ)

Գոբուստան կարող է նշանակել՝

Գոբուստան — արգելանոց Ադրբեջանում
Գոբուստան (Մարազա) — քաղաք Ադրբեջանում
Գոբուստան — գյուղ Ադրբեջանի Ապշերոնի շրջանում
Գոբուստան — դաշտավայր Ադրբեջանում
Լենինի հուշարձան (1935, Տագանրոգ)

Անվան այլ կիրառումների համար տե՛ս՝ Լենինի հուշարձան (այլ կիրառումներ)Լենինի հուշարձան (ռուս.՝ Памятник Ленину), քանդակագործական խմբային կոմպոզիցիա Ռուսաստանի Դաշնության Ռոստովի մարզի Տագանրոգ քաղաքում, որը 1935 թվականին տեղադրվել է Ապստամբության հրապարակում` երկաթուղային կայարանի շենքի առջև։ Քանդակագործն է Դավիդ Յակերսոնը։ Ոչնչացվել է 1941 թվականին։


== Հուշարձանը ==
Քանդակագործ Դավիդ Յակերսոնի ստեղծած հուշարձանն ուներ հետևյալ տեսքը. բարձր բետոնե պատվանդանին, որն ուներ զրահամեքենայի դրվագի տեսք, կանգնած էր քանդակագործական խումբը։ Կենտրոնում Վլադիմիր Լենինն էր, որի շուրջը զինվորի, բանվորի ու բանվորուհու քանդակներ էին (կնոջ քանդակը պատկերում էր հեղափոխական Մ. Պիտերինային)։ Հողի վրա, հուշարձանի առջևում, նրա երկու կողմից եղել է ևս երկու քանդակ` օդաչուի և տանկիստի։


== Պատմություն ==
Սա քաղաքում Լենինի երկրորդ արձանն էր։ Առաջինը (որը նաև առաջինն էր ամբողջ Ռոստովի մարզում) 1925 թվականին տեղադրվել էր Պետրոս I-ի հուշարձանի փոխարեն։ Հեղինակը լենինգրադցի քանդակագործ Վ. Վ. Կոզլովն էր։
Տագանրոգում Լենինի երկրորդ արձանը տեղադրվել և բացվել է 1935 թվականին Ապստամբության հրապարակում` երկաթուղային կայարանի շենքի առջև։ 1941 թվականի աշնանը, Տագանրոգի օկուպացիայի ժամանակ, հուշարձանը ոչնչացվել է գերմանացիների կողմից։
Հետպատերազմյան տարիներին ոչնչացված հուշարձանի տեղում կառուցվել է ամառային սրճարան, իսկ մեր օրերում այնտեղ գտնվում է «Բատերֆիշ» ձկնային ռեստորանը։


== Տես նաև ==
Լենինի հուշարձան (1970, Տագանրոգ)
Լենինի կիսանդրի (Տագանրոգ)


== Ծանոթագրություններ ==
Ակնի կիրճ

Ակնի կիրճ, կիրճ Թուրքիայում, Ակն գյուղաքաղաքի մոտ, Բյուրակն-Մնձուրյան լեռնաշղթայի արևմտյան մասում։ Այստեղ Կարասուն ու Արևելյան Եփրատը միանալուց առաջ, Ակն քաղաքից արևելք մտնում է նեղ և խոր հուն։ Ձորի խորությունը հասնում է ավելի քան 1 կմ։ Ակնի կիրճի կազմող բարձրությունները հասնում են ձյան գծին և, ինչպես պատկերավոր նկարագրում են ճանապարհորդները, երբ կիրճի հատակում ծաղկում է նշենին, վերևում դեռևս խոր ձմեռ է։


== Ծանոթագրություններ ==
Թրեյսի Լեթս

Թրեյսի Լեթս (անգլ.՝ Tracy Letts, հուլիսի 4, 1965(1965-07-04), Թալսա, Օկլահոմա) , ամերիկացի սցենարիստ, դրամատուրգ, դերասան։ Մի քանի գրքերի հեղինակ է, որոնց հիման վրա գրվել են սցենարներ հետագայում էկրանավորման համար։ Դրանց թվում է Ուիլյամ Ֆրիդկինի «Վարձու մարդասպան Ջոն» ֆիլմը, որը ի սկզբանե գոյություն է ունեցել թատերական բեմադրության տեսքով։


== Կենսագրություն ==
2008 թվականին ստացել է Պուլիցերյան մրցանակ «Օգոստոս. Օսեյջ կոմսություն» պիեսի համար։ Սակայն առաջին անգամ մրցանակի է առաջադրվել 2004 թվականին որպես «Մարդը Նեբրասկիից»-ի հեղինակ։
Թրեյսի Լեթսի ստեղծագործական գործունեությամբ են ոգեշնչել Ուիլյամ Ֆոլքների և Թենեսի Ուիլյամս ստեղծագործությունները։ 1980 թվականին միջնակարգ դպրոցը ավարտելուց հետո Թրեյսին տեղափոխվել է Դալլաս, աշխատել է հեռուստատեսությունում։ Որոշ ժամանակ անց տեղափոխվել է Չիկագո, որտեղ  աշխատանքի է տեղավորվելThe Famous Door ակումբում և Steppenwolf Theatre Company թատրոնում։ Որտեղ նա աշխատել է մոտ 11 տարի, սակայն մինչև հիմա համարվում է Steppenwolf Theatre Company-ի անդամ։
90-ական թվականներին Թրեյսի Լեթսը դարձել է Bang Bang Spontaneous թատրոնի հիմնադիր։ Ելույթ ունենալով թատրոնում՝ հաճախ հայտնվել է հեռուստատեսային նախագծերում, այդ թվում՝ բազմաթիվ սերիալներում, որոնցից են «Փախուստ բանտից»-ը և «Հայրենիք»-ը։
Ամուսնացած է դերասանուհի Քերի Քունի հետ, որի հետ ծանոթացել է Բրոդվեյի «Ով է վախենում Վիրջինի Վուլֆից» բեմադրությունում խաղալու ժամանակ։ 2013 թվականին այդ բեմադրության դերի համար ստացել է Tony Award մրցանակը՝ որպես լավագույն տղամարդու գլխավոր դերակատար։ 2018 թվականի մարտին ծնվել է զույգի որդին։


== Ֆիլմագրություն ==


=== Սցենարիստ ===
2006 — Բագ / Bug
2011 — Վարձու մարդասպան Ջոն
2013 — Օգոստոս. Օսեյջ կոմսություն


== Ծանոթագրություններ ==
(8234) Նոբեկա

(8234) Նոբեկա (անգլ.՝ Nobeoka), աստերոիդ աստերոիդների հիմնական գոտում։ Հայտնաբերվել է 1997 թվականի նոյեմբերի 3-ին Ցուտոմու Սեկիի կողմից Գեյսեյում։
Միջին հեռավորությունը Արեգակից կազմում է 2,87216 ա. մ., առավելագույնը մոտենում է 2,8515 ա. մ. հեռավորության վրա և հեռանում 2,8929 ա. մ.։ Արեգակի շուրջ մեկ ամբողջական պտույտ է կատարում 1777,92 երկրային օրվա ընթացքում, իր ուղեծրով շարժվելով միջինում 0,202484 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,71° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8234) Նոբեկա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Գորնի (քաղաքատիպ ավան, Տոգուչինսկի շրջան)

Անվան այլ կիրառումների համար տե՛ս՝ ԳորնիԳորնի (ռուս.՝ Горный), քաղաքատիպ ավան Ռուսաստանի Նովոսիբիրսկի մարզի Տոգուչինսկի շրջանի կազմում։
Բնակչությունը 2010 թվականին գրանցված տվյալներով կազմում էր 10066 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սեն Բրիյո (շրջան)

Սեն Բրիյո (ֆր.՝ Saint-Brieuc), շրջան (ֆր.՝ Arrondissement) Ֆրանսիայում, այն շրջաններից որոնք գտնվում են Բրետան երկրամասում։ Շրջանի դեպարտամենտ` Կոտ դ'Արմոր։ Սուպերֆեկտուրա՝ Սեն Բրիյո։ Շրջանի բնակչությունը 2006 թվականին կազմել է 266 228 մարդ։ Բնակչության խտությունը կազմում է 118 մարդ/կմ²։ Շրջանի տարածքը կազմում է 2252 կմ²։


== Տես նաև ==
Ֆրանսիայի շրջանների ցանկ


== Արտաքին հղումներ ==
Ազգային ինստիտուտի վիճակագրություն` Սեն Բրիյո շրջան (ֆր.)


== Ծանոթագրություններ ==
Չելյուսկին (այլ կիրառումներ)

Չելյուսկին, կարող է վերաբերել՝

Չելյուսկին - Եվրասիայի և ցամաքի ամենահյուսիսային կետը
Չելյուսկին - սովետական շոգենավ
Տիրիա

Տիրիա, գյուղ Արևմտյան Հայաստանում, Բիթլիսի վիլայեթի Սղերդի գավառում։ Գտնվում էր գետակի ափին, Սղերդ քաղաքից 42 կմ հարավ-արևելք։
Տարածքը լեռնային էր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Տարախոն

Տարախոն, գյուղ Արևմտյան Հայաստանում, Վանի վիլայեթի Խոշաբի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Լաիցե

Լաիցե (էստ․՝ Laitse), գյուղ Էստոնիայի Հարյումաա նահանգի Կեռնու շրջանում։
2011 թվականի տվյալներով գյուղում բնակվում էր 412 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Նարնիայի ժամանակագրություններ։ Լուսաբացի նվաճողը

Նարնիայի ժամանակագրություններ։ Լուսաբացի նվաճողը (անգլ.՝ The Chronicles of Narnia: The Voyage of the Dawn Treader), «Նարնիայի ժամանակագրություններ» վիպաշարի 5-րդ գրքի էկրանավորումը։ «Նարնիայի ժամանակագրություններ. Արքայազն Կասպիանը» ֆիլմի շարունակությունն է։
Այս անգամ նկարահանումների վայրն է դարձել Ավստրալիան։ Պրեմիերային ցուցադրումը տեղի է ունեցել 2010 թվականի դեկտեմբերի 2-ին Ավստրալիայում, Հոնգկոնգում և Սինգապուրում։
Ֆիլմ հետ միասն նաև դուրս է եկել The Chronicles of Narnia: The Voyage of the Dawn Treader համակարգչային խաղը։ Պրեմիերայից հետո 20th Century Fox-ը հայտարարել էր, որ ֆիլմը կթողարկվի նաև 3-D տարբերակով։


== Դերերում ==


== Տես նաև ==
Նարնիայի ժամանակագրություններ


== Ծանոթագրություններ ==


== Արտաքին հղումներ ==
Նարնիայի ժամանակագրություններ։ Լուսաբացի նվաճողը(անգլ.) ֆիլմը Internet Movie Database կայքում
«Նարնիայի ժամանակագրություններ։ Լուսաբացի նվաճողը»(ռուս.) ֆիլմը ԿինոՊոիսկ կայքում։
Ցուկարշեն

Ցուկարշեն, գյուղ Արևմտյան Հայաստանում, Էրզրումի վիլայեթի Խնուսի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Հարիսա (գյուղ Լիբանանում)

Անվան այլ կիրառումների համար տե՛ս՝ Հարիսա (այլ կիրառումներ)Հարիսա, լեռնային գյուղ Լիբանանում, ծովի մակերևույթից 650 մետր բարջրության վրա։ Հարիսսան ուխտագնացության վայր է՝ Լիբանանի Տիրամայրը։ Գյուղը գտնվում է Բեյրութից 20 կմ հեռավորության վրա և հասանելի է Ջունեհ նավահանգստային քաղաքից թե ճանապարհով և թե ճոպանուղիով։


== Հիմնադրում ==

1904 Իլիաս Հովեկ կաթողիկոսը Դոգմայի ընդունման 50-ամյակի տոնակատարության ժամանակ հայտարարեց Լիբանանի Տիրամորը նվիրված կառույցի հիմնադրման մասին։ Եկեղեցին կառուցել էր Սլեյման Յաղուբ Հոկայիմը Բատրունից։ Լեռը կոչվում է Հարիսա, սարի գագաթին գտնվող գյուղի անունով։ 1908 թվականին, սրբատեղի բացման արարողության ժամանակ կաթողիկոսը հետևյալ բառերը նրան նվիրեց․ "Օ Մարիամ, լեռների և ծովերի թագուհի և մեր սիրելի Լիբանանի թագուհի․․․։"
Կաթողիկոս Հոյեկը մայիսի առաջին կիրակին նշանակեց Լիբանանի Տիրամայրիւ տոն։ Այդ օրը կաթողիկոսը և լիբանանյան բոլոր եպիսկոպոսները ցուրբ պատարագը նշում են բաց երկնքի տակ, Լիբանանի տիրամայրի սրբատեղիում։
Մախարինցի (գյուղ, Կազատինի շրջան)

Անվան այլ կիրառումների համար տե՛ս՝ ՄախարինցիՄախարինցի (ուկրաիներեն՝ Махаринці), գյուղ Ուկրաինայի Վիննիցայի մարզի Կազատինի շրջանում։ Հիմնադրվել է 1868 թվականին։
2001 թվականի տվյալներով Մախարինցի գյուղում բնակվում էր 1 844 մարդ։ Բնակավայրը զբաղեցնում է 3,82 կմ² տարածք։ Բնակչության խտությունը կազմում էր 482,72 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սաբինա Դերֆլինգեր

Սաբինա Դերֆլինգեր (գերմ.՝ Sabine Derflinger, 1963, Վելս, Վերին Ավստրիա, Ավստրիա), ավստրիացի ռեժիսոր, սցենարիստ և պրոդյուսեր, Եվրոպական կինոակադեմիայի անդամ։


== Կենսագրություն ==
Սաբինա Դերֆլինգերը ծնվել է 1963 թվականին Ավստրիայի Վելս քաղաքում։
1991 թվականին սկսել է սովորել Վիեննայի կինոակադեմիայում (մասնագիտությունը՝ գրականություն և դրամատուրգիա) այն բանից հետո, երբ մի քանի տարի աշխատել է որպես ռեժիսոր և պրոդյուսեր կինոյի բնագավառում։ 1996 թվականին հաջողությամբ ավարտել է ուսումը «Filmerzählungen zwischen Epik & Dramatik» դիպլոմային աշխատանքով։
Սաբինա Դերֆլինգերը ճանաչման է արժանացել խաղարկային և վավերագրական ֆիլմերում իր կատարած բազմաթիվ դերերի շնորհիվ, նրա աշխատանքներից շատերն արժանացել են մրցանակների։ Նա դարձել է առաջին կինը, որ դարձել է «Tatort» քրեական հեռուստասերիալի ռեժիսորն ավստրիական ORF ալիքում։ Հետագայում նա մասնակցել է նույն ալիքի այլ սերիալների ստեղծմանը։ Ուշադրության է արժանացել իր հեռուստատեսային բեմադրությունների շնորհիվ։
2010 թվականին Սաբինա Դերֆլինգերը հիմնադրել է սեփական պրոդյուսերական ընկերությունը՝ Derflinger Film և թողարկել մի շարք ֆիլմեր։ 2013 թվականին որպես պրոդյուսերի օգնական մասնակցել է բրազիլական Globo հեռուստաընկերության աշխատանքներին, որը Վիեննայում նկարահանել է իր Em Família հեռուստասերիալի մի քանի էպիզոդներ։
Սաբինա Դերֆլինգերի պարգևների թվում են 2003 թվականին նրա ստացած Kulturpreis des Landes Oberösterreich և Österreichischer Förderungspreis für Filmkunst մրցանակները։


== Ֆիլմագրություն ==


== Ծանոթագրություններ ==


== Արտաքին հղումներ ==
Պաշտոնական կայք
Sabine Derflinger
Sabine Derflinger gewinnt den Wiener Frauenpreis 2012 Archived 2019-05-04 at the Wayback Machine.
Կորենովսկ

Կորենովսկ (ռուս.՝ Кореновск), քաղաք Ռուսաստանի Դաշնության Կրասնոդարի երկրամասում, հանդիսանում է Կորենովսկի շրջանի վարչական կենտրոնը։


== Աշխարհագրություն ==
Քաղաքը գտնվում է Բեյսուգ գետի վտակ Ձախ Բեյսուժոկ գետի ափերին, Կրասնոդար քաղաքից 60 կմ հյուսիս-արևելք։ Կորենովսկի մեծ մասը գտնվում է գետի ձախ ափին։


== Բնակչություն ==
Ազգային կազմը2010 թվականի համառուսաստանյան մարդահամարի տվյալների համաձայն՝


== Ծանոթագրություններ ==


== Արտաքին հղումներ ==
Կորենովսկի քաղաքային բնակավայրի վարչության պաշտոնական կայքը
«Мой город» հանրագիտարանում քաղաքի մասին
Կորենովսկի զինանշանի պատմությունը
Կորենովսկ քաղաքի ոչ-պաշտոնական կայք
Նորդեստի դի Ռորայմայի գավառ

Նորդեստի դի Ռորայմայի գավառ (պորտ.՝ Microrregião do Nordeste de Roraima), գավառ Բրազիլիայում, մտնում է Ռորամյա նահանգի մեջ։ Մտնում է Ռորայմա նահանգի հյուսիսային մարզի մեջ։ Բնակչությունը կազմում է 35 780 մարդ 2006 թվականի տվյալով։ Զբաղեցված տարածքը 30 792,413 կմ²։ Բնակչության խտությունը 1,2 մարդ/կմ²։


== Վիճակագրություն ==
Համախառն ներքին արտադրանքը կազմել է 112 657 229,00 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 3 396,56 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)


== Գավառի կազմ ==
Գավառի կազմի մեջ են մտնում հետևյալ համայնքները.

Բոնֆին
Կանտա
Նորմանդիա
Ույրամուտան
Ումմառու

Ումմառու (էստ․՝ Ummaru), գյուղ Էստոնիայի Ռապլամաա նահանգի Ռաիկյուլա շրջանում։
2011 թվականի տվյալներով գյուղում բնակվում էր 51 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Տաղարան (3628)

Ժողովածու (3628), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 3628 թվի տակ։ Ձեռագիրը գրվել է 1682 թվականին Նաղաշ Հովնաթան գրիչի կողմից։ Գրված է թղթի վրա, որը ունի 16X10,5 չափս։ Ձեռագիրը կազմված է 66 թերթից։ Գրված է միասյուն, բոլորգրով։ Ունի կիսախորան, լուսանցազարդ մանրանկարներ։ Կազմը` կաշեպատ տախտակ դրոշմազարդ, աստառը՝ դրոշմազարդ կտավ։ Հիշատակարաններ գրչի՝ 18բ, 60բ, հետագայի՝ 64բ (1718 թվական)։


== Բովանդակություն ==
Ներս. Շնորհալւոյ Բանք չափաւ (տպագիր, Վենետիկ, 1660 թ.):
Ներս. Շնորհալւոյ Ներբողեան խաչին։
Ստ. Սիւնեցւոյ Ողբ վասն աւերման աշխարհին հայոց։
Առ. Սիւնեցւոյ Խրատ մանկաց։
Կար. Բաղիշեցւոյ Խրատ պիտանի (չափ.):
Ներս. Լամբրոնացւոյ Ներբող ի վարս Ներս. Շնորհակւոյ։


== Ծանոթագրություններ ==
Խոխ Ներքին

Խոխ Ներքին, գյուղ Արևմտյան Հայաստանում, Խարբերդի վիլայեթի Խարբերդի գավառում։ Հանդիսանում էր Խոխ գյուղի մաս։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Ռյումշինո

Ռյումշինո (ուկրաիներեն՝ Рюмшине, Ղրիմի թաթարերեն՝ Rümşino), գյուղ Ուկրաինայի Ղրիմի Ինքնավար Հանրապետության Ջանկոյի շրջանում։
2001 թվականի տվյալներով Ռյումշինո գյուղում բնակվում էր 246 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մեզրե (Մշո գավառ, Առաղ գյուղի)

Անվան այլ կիրառումների համար տե՛ս՝ Մեզրե (այլ կիրառումներ)Մեզրե, գյուղ Արևմտյան Հայաստանում, Բիթլիսի վիլայեթի Մշո գավառում։ Գտնվում էր Մուշ-Մերքեզ գյուղախմբում՝ Առաղ գյուղի մոտ։


== Բնակչություն ==
1880 թվականին ուներ 10 տուն քուրդ բնակիչ։


== Տնտեսություն ==
Բնակիչների հիմնական զբաղմունքն անասնապահությունն էր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Այակուչոյի ճակատամարտ

Այակուչոյի ճակատամարտ (իսպ.՝ Batalla de Ayacucho), Ամերիկայում Իսպանական գաղութների անկախության պատերազմի դեպքերի մաս կազմող ճակատամարտ, որը տեղի է ունեցել 1824 թվականի դեկտեմբերի 9-ին ժամանակակից Պերուի Այակուչո քաղաքում։
1824 թվականի վերջին ռոյալիստները դեռ վերահսկում էին հարավային Պերուի շատ տարածքներ, այդ թվում և Ֆիլիպ թագավորի ամրոցը Կալյաոյում։ Ճակատամարտում Պերուին աջակցություն են ցուցաբերել նաև մի շարք զինյալներ Արգենտինայից, Կոլումբիայից, Վենեսուելայից, Չիլիից։ Պերուական բանակը գլխավորում էին Հարավային Ամերիկայի ազգային-ազատագրական պայքարի հերոս Սիմոն Բոլիվարը և Անտոնիո Սուկրեն։ Հակառակ սրան՝ ռոյալիստ իսպանացիների զորքերի գլուխ կանգնած էր փոխարքա Խոսե դե լա Սերնան։
Չնայած զորքերի հարաբերական հավասարությանը՝ Իսպանիան պարտություն կրեց՝ ունենալով մեծ կորուստներ (1800 սպանված, 700 վիրավոր)։ Ճակատամարտից հետո Խոսե դե լա Սերնան ստիպված եղավ ստորագրել պայմանագիր, որով պաշտոնապես ճանաչեց Պերուի անկախությունը։ Այակուչոյի ճակատամարտը կարևոր նշանակություն է ունեցել Հարավային Ամերիկայի երկրների պատմության մեջ։ Այս ճակատամարտում ռոյալիստների գրած պարտությունը շրջադարձային նշանակություն է ունեցել լատինոամերիկայն երկրների ազգային-ազատագրական պատերազմում։


== Տես նաև ==
Իսպանական գաղութների անկախության պատերազմ Ամերիկայում


== Աղբյուրներ ==
Այակուչոյի ճակատամարտն ու դրա հետևանքները
Հարավային Ամերիկայի ազգային-ազատագրական պատերազմ
Պիրիդօքսին

Պիրիդօքսին, հայտնի է նաև որպես վիտամին B6, մթերքում և սննդային հավելումներում առկա վիտամին B6-ի ձևերից։ Որպես հավելում այն օգտագործվում է բուժելու և կանխարգելելու պիրիդօքսինի պակասը, սիդերոբլաստային անեմիան, պիրիդօքսին-կախյալ էպիլեպսիան, որոշ մետաբոլիկ խանգարումները, իզոնիազիդի հետ կապված խնդիրները, ինչպես նաև սնկային թունավորումների որոշ տիպեր։ Այն օգտագործվում է կամ ներքին ընդունման, կամ ներարկման եղանակով։
Հիվանդները սովորաբար լավ են տանում։ Երբեմն կողմնակի ազդեցությունները ներառում են գլխացավը, թմրածությունը և քնկոտությունը։ Նորմալ դեղաչափերն անվտանգ են հղիության և կրծքով կերակրման ընթացքում։ Պիրիդօքսինը պատկանում է B վիտամինային խմբին։ Այն անհրաժեշտ է օրգանիզմին ամինաթթուների, կարբոհիդրատների և լիպիդների առաջացման համար։ Այս վիտամինի սննդային աղբյուր են հանդիսանում մրգերը, բանջարեղենը և հացահատիկը։
Պիրիդօքսինը հայտնաբերվել է 1934 թվականին, առանձնացվել է 1938 թվականին և առաջին անգամ պատրաստվել է 1939-ին։ Այն Առողջապահության համաշխարհային կազմակերպության գլխավոր դեղերի ցանկում է, առողջապահական համակարգում անհրաժեշտ ամենաարդյունավետ և անվտանգ դեղամիջոցներից մեկն է համարվում։ Պիրիդօքսինը հասանելի է որպես ջեներիկ դեղամիջոց և տրամադրվում է առանց դեղատոմսի։ Զարգացող երկրներում մեծածախ գինը ամսական մոտավորապես 0.59–3.54 ԱՄՆ դոլար է։ Որոշ երկրներում չոր նախաճաշերը պարունակում են պիրիդօքսին։


== Բժշկական կիրառում ==
Որպես հավելում այն օգտագործվում է բուժելու և կանխարգելելու պիրիդօքսինի պակասը, սիդերոբլաստային անեմիան, պիրիդօքսին-կախյալ էպիլեպսիան, որոշ մետաբոլիկ խանգարումները, իզոնիազիդի հետ կապված խնդիրները, ինչպես նաև սնկային թունավորումների որոշ տիպեր։ Պիրիդօքսին-կախյալ էպիլեպսիան էպիլեպսիայի բավական հազվադեպ հանդիպող տարատեսակ է և չի շտկվում անգամ տիպիկ հակացնցումային դեղամիջոցների կիրառման պարագայում։ Պիրիդօքսինը օգտագործվում է կամ ներքին ընդունման, կամ ներարկման եղանակով։
Դոքսիլաինի հետ զուգակցման պարագայում պիրիդօքսինը կիրառվում է հղի կանանց շրջանում առավոտյան թուլությունը վերացնելու նպատակով։ Այն օգտագործվել է հիդրազինի ազդեցության տակ՝ անորոշ էֆեկտով։


== Կողմնակի ազդեցություններ ==
Հիվանդները սովորաբար լավ են տանում պիրիդօքսինի կիրառումը։ Երբեմն կողմնակի ազդեցությունները ներառում են գլխացավը, թմրածությունը և քնկոտությունը։Նորմալ դեղաչափերն անվտանգ են հղիության և կրծքով կերակրման ընթացքում։


== Մեխանիզմ ==
Պիրիդօքսինը պատկանում է B վիտամինային խմբին։ Այն անհրաժեշտ է օրգանիզմին ամինաթթուների, կարբոհիդրատների և լիպիդների առաջացման համար։ Այս վիտամինի սննդային աղբյուր են հանդիսանում մրգերը, բանջարեղենը և հացահատիկը։


== Պատմություն և մշակույթ ==
Պիրիդօքսինը հայտնաբերվել է 1934 թվականին, առանձնացվել է 1938 թվականին և առաջին անգամ պատրաստվել է 1939-ին։ Այն Առողջապահության համաշխարհային կազմակերպության գլխավոր դեղերի ցանկում է, առողջապահական համակարգում անհրաժեշտ ամենաարդյունավետ և անվտանգ դեղամիջոցներից մեկն է համարվում։ Պիրիդօքսինը հասանելի է որպես ջեներիկ դեղամիջոց և տրամադրվում է առանց դեղատոմսի։ Զարգացող երկրներում մեծածախ գինը կազմում է ամսական մոտավորապես 0.59–3.54 ԱՄՆ դոլար։ Որոշ երկրներում չոր նախաճաշերը պարունակում են պիրիդօքսին։


== Ծանոթագրություններ ==
Հենարան (թերթ)

«Հենարան», խորհրդային շրջանի քաղաքական շաբաթաթերթ, լույս է տեսել 1959-1962 թվականներին, Կիպրոսի մայրաքաղաք Նիկոսիայում։ Խմբագիր՝ Ս. Կեպենլյան։
Պրոպագանդել է խորհրդային գաղափարախոսություն, փորձ է կատարել դերակատարում ունենալ կիպրոսահայության հայրենասիրական տրամադրությունների ձևավորման և քաղաքական կողմնորոշման գործում։ 
Արտացոլել է գաղթավայրի առօրյան, Կիպրոսի Հանրապետության ստեղծման շուրջը տեղի ունեցած միջազգային իրադարձությունները։ Լուսաբանել է Խորհրդային Միության և Խորհրդային Հայաստանի քաղաքականությունը։ խորհրդային գախափարախոսությամբ հանդես է եկել դաշնակցության դեմ։ Սատարել է հայրենադարձության կազմակերպումը, հայ եկեղեցու միասնությունը։

Կաղապար:Կիպրոս-անավարտ
Վիիպստե

Վիիպստե (էստ․՝ Võõpste), գյուղ Էստոնիայի Տարտումաա նահանգի Մեկսա շրջանում։
2011 թվականի տվյալներով գյուղում բնակվում էր 123 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Սիմոն Ճըլճլյան

Սիմոն Ճըլճլյան (1870, Մելիտինե- 1915, Մելիտինե), հայ բժիշկ։


== Կենսագրություն ==
Սիմոն Ճըլճլյանը ծնվել է 1870 թվականին, Խար­բեր­դի նա­հան­գի Մելիտինեի գավառի կենտրոն Մե­լի­տի­նե քաղաքում։ 1903 թվականին ավարտել է Բեյրութի Սեն Ժոզեֆ Ֆրանսիական համալսարանի բժշկական ֆակուլտետը։ Մեզիրեում բժիշկ է աշխատել։ 1915 թվականի հունվարին (?) ձերբակալվել է կաշառակերության պատրվակով և դատապարտվել 6 ամսվա բանտարկության։ 1915 թվականի մարտին ազատվել է բանտից՝ բժիշկների կարիք լինելու պատճառով, քանի որ համաճարակները բռնկվել էին բանտերում և զորանոցներում։ Բժշկին հրամայել էին, որ ցերեկն աշխատի հիվանդանոցում, իսկ գիշերը գնա բանտ։ Որոշ ժամանակ անց արդեն թույլ էին տվել, որ գիշերը մնա հիվանդանոցի հյուրանոցում։ 1915 թվականի ապրիլի մեջ, մի օր ցերեկը իր գործին է եղել, երբ երկու սվինավոր ոստիկան կանգնել են դռան առջև և պահանջել, որ բժիշկը դատավարության սենյակ գնա։ Բժիշկը չի հասցրել դուրս գալ, երբ ոստիկանները նրան բռնել են ու բանտ տարել։ Այդ օրերին Մեզիրեում ձերբակալվել են նաև քաղաքի շատ մտավորականներ ու անվանի մարդիկ, որոնց բանտարկել են Պատերազմական ատյանի բանտում։ 1915 թվականի հունիսի 23-ին Մեզիրեի բանտից, շատերի հետ միասին, աքսորվել է Գեղվանքի ճամփով դեպի Տիգ­րա­նա­կերտ։
Բազմաթիվ հայ երևելիների հետ միասին չարչարանքների ու տանջանքների է ենթարկվել։ 1915 թվականին սպանվել է Մելիտինեում՝ 45 տարեկանում։


== Գրականություն ==
Հայ բժշկութեան տուած զոհերը, ցուցակագրուած վաւերական փաստերով, Կ. Պոլիս, 1919։
Հասկաքաղ։ Բրոֆ. Տ. Կ. Լիւլէճեանի (Բագրատ) գրական վաստակը եւ 1915-թվականի բանտի յուշերը, Ֆրէզնօ, 1955։
Յուշամատեան Մեծ Եղեռնի (1915-1965), պատրաստեց Գերսամ Ահարոնեան, Պէյրութ, 1965։
Թէոդիկ, Յուշարձան նահատակ մտաւորականութեան, Բ. տպագրութիւն, Երեւան, ապրիլ 24, 1985։
Թէոդիկ, Գողգոթայ հայ հոգեւորականութեան, Նիւ Եորք, 1985։
Խաչատրյան Լ. և ուրիշ., Ցուցակ Հայոց ցեղասպանության զոհերի (19151923 թթ.), հ. 2, Խարբերդի նահանգ, Երևան, 2004։


== Աղբյուրներ ==
Հարություն Մինասյան,  Օսմանյան կայսրությունում և Թուրքիայի Հանրապետությունում բռնաճնշումների և ցեղասպանության ենթարկված հայ բժիշկներ, Երևան, «Լուսաբաց», 2014 — 520 էջ։
Թարովլու

Թարովլու, գյուղ Արևելյան Հայաստանի Ելիզավետպոլի նահանգի Զանգեզուրի գավառում։
Տարավլու անվանումով ընդգրկված է եղել Արևելյան Հայաստանի Ելիզավետպոլի նահանգի Զանգեզուրի գավառում։


== Պատմություն ==
Հետագայում գյուղն ընդգրկվել է Ադրբեջանական ՍՍՀ-ի Ղուբաթլուի շրջանում։ Արցախյան առաջին պատերազմի ժամանակ տարածքն անցել է Արցախի Քաշաթաղի շրջան։ 2020 թվականի Արցախյան երկրորդ պատերազմի արդյունքում տարածքը Քաշաթաղի ողջ շրջանի հետ անցել է Ադրբեջանի հսկողության տակ։


== Բնակչություն ==
1906-1908 թվականներին գյուղն ունեցել է 216 քուրդ բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Վալե դե լա Լունա

Վալե դե լա Լունա (իսպ.՝ Valle de la Luna, բառացի` Լուսնի հովիտ), անապատային տեղանք ու զբոսաշրջային հայտնի ուղղություն Չիլիի հյուսիսում։ Գտնվում է Սան Պեդրո դե Ատակամա քաղաքից 15 կմ արևմուտք` Անտոֆագաստայից շրջանում։ 1982 թվականից տեղանքը մտնում է Լոս Ֆլամենկոս ազգային արգելանոցի կազմի մեջ։


== Աշխարհագրություն և երկրաբանություն ==

Վալե դե լա Լունան գտնվում է Սալար դե Ատակամա աղուտից հյուսիս ընկած գոգավորության մեջ։ Շրջապատված է Կոորդիլեր դե լա Սալ լեռնաշղթայի` մինչև 500 մ բարձրություն ունեցող բլուրներով։ Նրանից 15 կմ հյուսիս-արևելք ընկած է Սան Պեդրո դե Ատակամա քաղաքը։
Երկրաբանական առումով Վալե դե լա Լունան գտնվում է մի քանի տասնյակ մետր հաստությամբ հալիտի հորիզոնում։ Հարթավայրի մակերևույթին կա ավազի ու մանրախճի ավելի երիտասարդ շերտ, իսկ հարթավայրը մեզոզոյան դարաշրջանի կավճի փուլում է ձևավորվել։ Աղային ու ավազային շերտերի քայքայումից առաջացել են Վալե դե լա Լունայի արտասովոր ու արտակարգ գեղեցիկ ձևերը, որ դեպի իրենց են գրավում զբոսաշրջիկների։ Այս տարածքում տեղումների հազվադեպ լինելը (տեղումների տարեկան միջին քանակը 20 մմ է) նպաստում է աղի ջրի թափանցմանը շերտի մեջ և նրա գոլորշիացման արդյունքում եզրաշերտում աղի պղպջակների առաջացմանը։
Չնայած բնական խիստ պայմաններին` Վալե դե լա Լունայում առկա է կենդանական աշխարհ. այստեղ ապրում են հարավամերիկյան գորշ աղվեսներ, բույն են դնում ցախսարեկներ, գիշատիչ թռչուններ։


== Զբոսաշրջություն ==
1982 թվականից տեղանքը մտնում է Լոս Ֆլամենկոս ազգային արգելանոցի կազմի մեջ։ Ֆրոմերի ուղեցույցը Վալե դե լա Լունան կոչում է վայր, որտեղ կարելի է հիանալ Ատակամա անապատի մայրամուտի գույներով, երբ ոսկեգույնին փոխարինում է մանուշակագույնը։ Ուղեցույցում խորհուրդ է տրվում հովիտ այցելել լիալուսնի ժամանակ, երբ ստվերների խաղը հրաշալի բնապատկերին ավելի խորհրդավոր տեսք է հաղորդում։


== Պատկերասրահ ==

		
		
		
		


== Ծանոթագրություններ ==
Ագնեշ Գերգեյ

Ագնեշ Գերգեյ (հունգ.՝ Gergely Ágnes, ի ծնե անունը՝ Ագնեշ Գուտման, Էնդրյոդ (հունգ.՝ Endrőd), հոկտեմբերի 5, 1933(1933-10-05), Endrőd, Gyomaendrőd District, Békés County, Հունգարիա), հունգար բանաստեղծուհի, արձակագիր, էսսեիստ, Կոշութի մրցանակի դափնեկիր։


== Կենսագրություն ==
Ագնեշ Գերգեյը ծնվել է լրագրողի ընտանիքում։ Հայրը լրագրող Գուտման Գյորգին էր (հունգ.՝ Guttmann György), իսկ մայրը պետական պաշտոնյա Ֆենկել Ռոզան (հունգ.՝ Fenákel Róza): Մանկությունն անց է կացրել Զալաէգերսեգում։ Դպրոց հաճախել է Բուդապեշտում և Սեգեդում։ Հայրը մահկանացուն կնքել  է նացիստական Մաուտհազուզեն մահվան ճամբարում։ Ագնեշը մոր հետ փրկվում է հոլոքոստից։ Սկզբից պատսպարվել են Շվեյցարիայում։ Հետո ընկել են գետտո։ Հունգարիայի ազատագրումից հետո վերադառնում են հայրենի տուն։


== Կարիերա ==
Տասնյոթ տարեկան հասակից Ագնեշ Գերգեյը սկսել է աշխատել լոկոմոտիվային գործարանում։ Ավարտել է Բուդապեշտի համալսարանի հումանիտար գիտությունների ֆակուլտետը։ Այստեղ, 1957 թվականին դիպլոմ է ստանում՝ հունգարերենի և անգլերենի ուսուցչի որակավորմամբ։ Աշխատել է որպես ուսուցչուհի ընդհուպ մինչև 1963 թվականը։ Հետո սկսել է զբաղվել լրագրությամբ և զուգահեռաբար խմբագիր է աշխատել Հունգարական ռադիոյում։ Ավելի ուշ աշխատել է որպես գրականության տեսաբան։ 1977 թվականից 1988 թվականներն ընկած ժամանակահատվածում գրական թերթի խմբագիր է եղել։


== Ընտիր ստեղծագործություններ ==
Ajtófélfámon jel vagy, 1963
A tolmács, 1973
Stációk, 1983
Őrizetlenek, 2000


== Ծանոթագրություններ ==


== Գրականություն ==
Katharine M. Wilson (editor) An Encyclopedia of Continental Women Writers. — New York and London: Garland Publishing, Inc., 1991. — Vol. 1. — P. 454. — ISBN 0-8240-8547-7edited by Susan Rubin Suleiman and Éva Forgács Contemporary Jewish Writing in Hungary: An Anthology. — Lincoln and London: University of Nebraska Press, Inc., 2003. — Vol. 1. — P. 195. — ISBN 0803242751


== Արտաքին հղումներ ==
«Gergely Ágnes»։ PORT.hu (հունգարերեն)։ Վերցված է 2018-03-29 
«Gergely Ágnes»։ Digitális Irodalmi Akadémia (հունգարերեն)։ Վերցված է 2018-03-29 
«Gergely Ágnes (1933)» (անգլերեն)։ Արխիվացված է օրիգինալից 2020-03-24-ին։ Վերցված է 2018-03-29 
Halmai Tamás: Gergely Ágnes; Balassi, Bp., 2012 (Kortársaink)
Շևչենկովո (գյուղ, Զնամենկայի շրջան)

Անվան այլ կիրառումների համար տե՛ս՝ ՇևչենկովոՇևչենկովո (ուկրաիներեն՝ Шевченкове), գյուղ Ուկրաինայի Կիրովոգրադի մարզի Զնամենկայի շրջանում։
2001 թվականի տվյալներով Շևչենկովո գյուղում բնակվում էր 19 մարդ։ Բնակավայրը զբաղեցնում է 0,62 կմ² տարածք։ Բնակչության խտությունը կազմում էր 30,65 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կրասնի Սուլինի շրջան

Կրասնի Սուլինի շրջան (ռուս.՝ Красносулинский район), Ռուսաստանի Ռոստովի մարզի 43 շրջաններից մեկը։ Շրջկենտրոնն է Կրասնի Սուլին քաղաքը։ Տարածքը կազմում է 1950 կմ², բնակչությունը՝ 84,6 հզ. (2010 թ. տվյալներով)։ Շրջանի մեջ է մտնում 3 քաղաքային և 12 գյուղական համայնք։
(7986) Ռումինիա

(7986) Ռումինիա (անգլ.՝ Romania), աստերոիդ աստերոիդների հիմնական գոտում։ Հայտնաբերվել է 1981 թվականի մարտի 1-ին Շելտ Բասի կողմից Սայդինգ Սփրինգում։
Միջին հեռավորությունը Արեգակից կազմում է 2,113602 ա. մ., առավելագույնը մոտենում է 1,8456 ա. մ. հեռավորության վրա և հեռանում 2,3816 ա. մ.։ Արեգակի շուրջ մեկ ամբողջական պտույտ է կատարում 1122,36 երկրային օրվա ընթացքում, իր ուղեծրով շարժվելով միջինում 0,320752 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7986) Ռումինիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Երջանիկ Գիլմորը

«Երջանիկ Գիլմորը» (անգլ.՝ Happy Gilmore), 1996 թվականի կինոկատակերգություն։


== Սյուժե ==
Երջանիկ Գիլմորը մանուկ ժամանակվանից պաշտում էր հոկեյը, բայց բացի ուժեղ հարվածից, «իրական տղամարդիկ» խաղի նկատմամբ ընդունակություններ չի ունեցել։ Երջանիկի տատիկի տունը վերցնում են, հարկերի դիմաց և մոտակա ժամանակները հանում են աճուրդի։ Այս դեպքը Երջանիկ Գիլմորին ստիպում է ձեռքը վերցնել գոլֆի մականը (գնդակ հրելու համար), տարօրինակ և անզուսպ Երջանիկը, երբեմն իր գռեհիկ պահվածքով զարմացնում էր գոլֆի բոլոր սիրահարներին։ Նրան նկատում է գոլֆի նախկին չեմպիոնը, ով թողել էր իր կարիերան վնասվածքի պատճառով, դառնում է Երջանիկի մարզիչը։ Նա տեսնում է տղայի մեջ բնածին ընդունակություններ ուժեղ հարվածի նկատմամբ, որը ուղարկում էր գնդակը երեք դաշտ այն կողմ։ Մարզիչի օգնությամբ և գումարի անհրաժեշտությամբ, Երջանիկը հաղթում է բազմաթիվ փոքր մրցումներ։ Շուտով նա հասնում է բոլորովին նոր մակարդակի, որտեղ հանդիպում է իր սիրուն և նոր թշնամուն։


== Դերերում ==


== Ծանոթագրություններ ==